Michaël Zeeman
Michaël Zeeman (Marken, 12 septimber 1958 - Rotterdam, 27 july 2009), wie in Nederlânsk dichter, skriuwer en literatuerresinsint. Fan 1995 ôf wie er ek presintator fan it VPRO-tillefyzjeprogramma "Zeeman met boeken".

Zeeman wie in soan fan in grifformearde dûmny op it eilân Marken. De hûshâlding ferhuze nei Fryslân doe't heit Zeeman predikant waard yn Burdaard. Letter waard er dûmny yn Ljussens. Zeeman gie doe nei de Christelijke Scholengemeenschap "Oostergo" yn Dokkum, dêrt er op it Atheneum siet. Dêrnei studearre er inkelde jierren filosofy yn Utert en yn Grins. Mei 15 jier hie er al in baantsje (1974) by boekhannel 'De Tille' yn Ljouwert. Yn de tachtiger jierren skreau er poezijresinsjes foar de Ljouwerter Krante en letter ek foar NRC Handelsblad. 

Zeeman krige yn 1991 de C. Buddingh-priis foar it bêste poëzijdebút foar de bondel Beeldenstorm.

Michaël Zeeman stoar yn de âldens fan mar 50 jier oan harsenstumor. Hy waard beïerdige op it Algemien Begraafplak Crooswijk yn Rotterdam.

By it opromjen fan syn appartemint yn Rome die bliken dat er sa'n 40.000 boeken samle hie: dy bibleteek waard yn 2010 feild yn Leien.

Publikaasjes 
Gezegend elk geschrift waarvan ik meen dat het haar roemt (1986)
Beeldenstorm (1991)
Verhoudingen, gedichten (1995)
De verduistering, ferhalen (1995)
God zij met ons (1997)
Wie kan het paradijs weerstaan (2006) Briefwikseling mei Abderkader Benali
 Michaël Zeeman: Aan mijn voormalig vaderland  (2010) Bondeling kritiken.
 Zo las hij, zo leefde hij (2012)

Fierders gedichten en ferhalen yn Hollands Maandblad en Optima.

Keppeling om utens 
Zeeman yn de Digitale Bibleteek Nederlânske Letteren.

nederlânsk dichter
Nederlânsk essayist
Nederlânsk koarte-ferhaleskriuwer
Nederlânsk publisist
Nederlânsk sjoernalist
Nederlânsk literatuerkritikus
Nederlânsk telefyzjepresintator
VPRO-wurknimmer
Frysk dichter
Frysk essayist
Frysk koarte-ferhaleskriuwer
Frysk publisist
Frysk sjoernalist
Frysk literatuerkritikus
Frysk telefyzjepresintator
Frysk persoan fan Nederlânsk komôf
Persoan berne yn 1958
Persoan stoarn yn 2009